Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: rendeletét módosítsa úgy, hogy — az 1995. évi XLII. törvénynek megfelelően — az tartalmazza a szolgáltató megnevezését
Paragraph Index: 431

rendeletét módosítsa úgy, hogy — az 1995. évi XLII. törvénynek megfelelően — az tartalmazza a szolgáltató megnevezését és a fizetendő díj mértékét. Felhívta a képviselő-testületet, hogy az üdülőtulajdonosokat terhelő díjfizetési kötelezettséget szabályozzák újra úgy, hogy ne a rendeletben előírt időponttól, hanem a 7 hónapos időtartamtól lehessen megállapodásban eltérni. A panaszos azt sérelmezte, hogy a PROBIO Balatonfüredi Településüzemeltetési Rt. a szemétszállításért önkényesen irreális árakat követel és hajt be. Az országgyűlési biztos a jogbiztonság sérelmének gyanúja miatt indított vizsgálatot, és megállapította, hogy az önkormányzat 4/1994. számú rendelete törvénysértő, mert nem tartalmazza a szolgáltató megnevezését, valamint a tulajdonost terhelő díj mértékét, megsértve ezzel a jogállamiságból fakadó jogbiztonság alkotmányos elvét. Sérti a jogbiztonságot az önkormányzati rendelet azon bekezdése is, amely az üdülőtulajdonosokra vonatkozó díjfizetés időtartamát 7 hónapban szabályozza, és ettől nem enged eltérni. A módosított önkormányzati rendelet már tartalmazta a szemétszállítás díját, valamint azt, hogy üdülőtulajdonosok esetében a szemétszállítás 6 hónapra vonatkozik. Mivel azonban a módosított rendelet sem tartalmazta a szolgáltató megnevezését, az országgyűlési biztos úgy tekintette, hogy a jegyző a szolgáltató erre vonatkozó ajánlását nem fogadta el, ezért a szolgáltatást végző intézmény megnevezésének rendeletbe foglalására irányuló ajánlását fenntartotta. A fenntartott ajánlásra a jegyző azt válaszolta, hogy a szemétszállítás ellátására versenytárgyalást írnak ki, ezért maradt el a szolgáltató megnevezése. OBH 3062/1995. A Bp. II. Kerületi Önkormányzat a tulajdonában lévő lakások elidegenítésére vonatkozó szerződések utólagos módosítása esetén 5000 Ft szerződésmódosítási díj fizetésére kötelezte a vevőket. Az országgyűlési biztos általános helyettese megállapította, hogy az önkormányzat határozata magasabb rendű jogszabállyal ellentétes, ezáltal sérti a jogbiztonság alkotmányos jogát. Ezért az önkormányzat jegyzőjének ajánlást tett, hogy hívja fel a képviselő testületet határozatai felülvizsgálatára, és a jogalap nélkül beszedett összegek visszafizetésére. Az önkormányzat az ajánlást elfogadta, és tájékoztatása szerint, 1997. október 31-ig 1432 állampolgárnak kamatosan visszafizette a befizetett 5000 Ft-ot, összesen 13 764 042 Ft-ot. Az országgyűlési biztos általános helyettesének ajánlása elérte célját, és az állampolgári panaszt megoldotta. OBH 3262/1995. A panaszos kifogásolta, hogy a közterületen közlekedő gépkocsijában elhelyezett, és közúti ellenőrzés során felfedezett baseballütő miatt a rendőrség szabálysértési eljárást indított, melynek során pénzbírsággal, és a baseballütő elkobzásával sújtották. Az országgyűlési biztos általános helyettese

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes